 







Приложение № 2
ПЛАН

за дейността на Общински съвет по наркотични вещества  и Превантивно – информационен център – Кърджали през 2026 година
Целите и задачите на Общинския съвет по наркотични вещества – Кърджали при изпълнение на общинската политика по превенция са насочени към изграждане на устойчива, координирана и ефективна система за намаляване на рисковете, свързани с употребата на наркотични вещества, с приоритетен фокус върху децата и младите хора. Водеща цел е създаването на здравословна и подкрепяща общностна среда, която насърчава информирания избор, личната отговорност и активното участие на гражданите и институциите в превантивните процеси.

В рамките на своите правомощия Общинският съвет по наркотични вещества – Кърджали и Превантивно-информационният център към него реализират на общинско ниво националната политика в областта на превенцията на употребата и злоупотребата с наркотични вещества. Те разработват, осигуряват и координират изпълнението на Общинския план за борба срещу наркотичните вещества, като същевременно подпомагат и другите общини на територията на област Кърджали при формирането и прилагането на техните политики в тази област. Съветът има ключова роля в консултирането, координацията и обучението на специалисти от всички институции, ангажирани с проблема, както и в разработването и реализирането на превантивни програми и кампании за промоция на здравословен начин на живот.

В дейността си ОСНВ и ПИЦ – Кърджали се ръководят от националните стратегически документи и препоръките на Европейския съюз в областта на борбата с наркоманиите. Планът за дейността е изграден върху три основни стратегически цели – ограничаване на търсенето на наркотични вещества, ограничаване на предлагането им и подобряване на взаимодействието и координацията между институциите. В рамките на информационната и превантивна дейност се предвижда ежегодното реализиране на три основни информационни кампании, посветени на значими международни дати: „Международен ден за безопасен интернет“ през месец февруари, „Международен ден за борба със злоупотребата и нелегалния трафик на наркотични вещества“ през месец юни и „Световен ден за психичното здраве“ през месец октомври.

За постигане на заложените цели се предвижда реализирането на дейности, насочени към предлагане на алтернативи на рисковото поведение сред младите хора; изпълнение на дейности по Националната програма за превенция на употребата на наркотични вещества в училищна среда за ученици от 5–7 и 8–11 клас; прилагане на универсални и селективни превантивни програми, разработени в съответствие с Наредба № 6 от 11 април 2014 г.; обучения и обмяна на опит между младежи-доброволци; повишаване квалификацията на специалисти в сферата на образованието; работа с родители и теренна превантивна работа; засилване на междуинституционалното взаимодействие и координация; реализиране на дейности за утвърждаване на здравословен начин на живот; както и осъществяване на възпитателна работа, консултации и насочване на лица, употребяващи или злоупотребяващи с наркотични вещества.
	Цел 1. Ограничаване на търсенето

Задачи към първа цел:

 1.1 Разработване и прилагане на  превантивни програми за деца и млади хора базирани на добри европейски практики;

 1.2. Разработване и прилагане на ефективни програми за универсална и селективна превенция;

 1.3. Подобряване на достъпа до дейности и програми за намаляване на вредите от употребата на наркотични вещества.

	 
	Заложени дейности:
	Стойност

в евро
	Изпълнител
	Срок

	1.
	„Рисуване по номера за майки и деца“.
	400
	ОСНВ и ПИЦ
	м. януари

	2.
	Обучение на тема: „Какво трябва да знае учителят за наркотиците днес: нови вещества, рискове и ранни сигнали за употреба“ - учители в СУ Вл. Димитров – Майстора“.
	
	ОСНВ и ПИЦ
	м. януари

	3.
	Тематичен куиз  под надслов “Безопасен интернет“ - във връзка с Международния ден за безопасен интернет. 
	250
	ОСНВ и ПИЦ
	м. февруари

	4.
	Превенция на рисково онлайн поведение и изграждане на умения за справяне с предизвикателства в дигитална среда – обучение за класни ръководители.
	1000
	ОСНВ и ПИЦ
	м. февруари

	5.
	Тематични обучения за ученици за безопасно поведение онлайн и изграждане на умения за справяне с трудни ситуации в дигиталната среда.
	
	ОСНВ и ПИЦ и МКБППМН
	м. февруари

	6.
	“Семейна академия със Симеон Колев“ Инициативата е насочена към подкрепа на родители и семейства за отворен диалог по актуални теми, свързани с децата и тяхното развитие.
	1500
	ОСНВ и ПИЦ
	м. март -  юни

	7.
	„Рискови и защитни фактори, свързани с употребата на наркотични вещества, причините младите хора да посягат към психоактивни вещества и практически подходи за реакция и работа със съпротива“ – обучение за психолози и педагогически съветници с д-р по психология Десислава Иванова.

„Разпознаване и подкрепа при проблемна употреба на алкохол и наркотици – съвременни подходи в работата с зависими лица“ – обучение за психолози и педагогически съветници с доц. д-р Соня Тотева, дм.
	800
	ОСНВ и ПИЦ
	м. март

	8.
	Въведение в ненасилствената комуникация (ННК) – обучение за психолози и педагогически съветници, водено от д-р Васил Женков, психиатър и психотерапевт.
	
	ОСНВ и ПИЦ и МКБППМН
	м. март

	9.
	Осъществяване на програмата "Пространство за родители" – доц. д-р С. Бекир
	2000
	ОСНВ и ПИЦ
	м. март-

м. ноември

	10.
	„Уроци от пътя - вчера и днес“ - кампания
	
	ОСНВ и ПИЦ и Авто-Мото Ретро Клуб Кърджали
	м. февруари-м. май

	11.
	„Баскетболът ни обединява!“ – спортът като алтернатива на рисковото поведение
	200
	ОСНВ и ПИЦ
	м. април

	12.
	„Рисково поведение, свързано с употребата на психоактивни вещества. Асертивно поведение и натиск на групата. Алтернативи на рисковото поведение“ обучение на доброволци по програма за универсална превенция „Младите движат промяната – с грижа, със знание, с избор“ по Наредба №6 от 11 април 2014 г.
	2000
	ОСНВ и ПИЦ
	м. април

	13.
	„Трасе на Индиана Джоунс“ – спортно-приключенска игра, която изисква високо ниво на екипна работа, досетливост и креативност. Участниците преминават през поредица от предизвикателства, развиващи координацията, бързото мислене и енергията на отборите, в духа на приключение и взаимна подкрепа.
	3000
	ОСНВ и ПИЦ
	м. май

	14.
	Творческа дискусия по метода „Световно кафене“ с доброволци към ОСНВ и ОДК на тема „Границата между избор и риск – кога, защо и как я прекрачваме?“
	100
	ОСНВ и ПИЦ
	м. май

	15.
	Поход до тракийското светилище край село Татул – уникално преживяване сред историята и културата с доброволците към ОСНВ и МКБПП-Момчилград като алтернатива на рисково поведение.
	200
	ОСНВ и ПИЦ
	м. май

	16.
	Организиране и провеждане на трета областна  ученическа конференция на тема:“ Аз съм млад и избирам живота“.
	1500
	ОСНВ и ПИЦ
	м. юни

	17.
	Изпълнение на програма за универсална  превенция „Младите движат промяната – с грижа, със знание, с избор“ по Наредба №6 от 11 април 2014 г. за условията и реда за осъществяване на програми за превенция на употребата на наркотични вещества, издадена от Министерство на здравеопазването и Министерство на образованието и науката.
	
	ОСНВ и ПИЦ
	м. януари-

м. декември



	18.
	Изпълнение на програма за универсална  превенция „Остани в час, знанието е сила“ по Наредба №6 от 11 април 2014 г. за условията и реда за осъществяване на програми за превенция на употребата на наркотични вещества, издадена от Министерство на здравеопазването и Министерство на образованието и науката.
	
	ОСНВ и ПИЦ
	м. септември



	19.
	Програма за селективна превенция „Извън дома: здрави, информирани и отговорни“ по Наредба №6 от 11 април 2014 г. за условията и реда за осъществяване на програми за превенция на употребата на наркотични вещества, издадена от Министерство на здравеопазването и Министерство на образованието и науката.
	1500
	ОСНВ и ПИЦ
	м. януари -юли

	20.
	Изпълнение на Национална програма за универсална превенция срещу употребата на психоактивни вещества при учениците 8 - 11 клас.
	
	ОСНВ и ПИЦ
	Учебната 2025/2026 г.

	21.
	Осъществяване на Националната програма 5-7 клас с „Кодово име живот“ .
	
	ОСНВ и ПИЦ
	Учебната 2026/2027 г.

	22.
	Обучение на обществени възпитатели и педагогически  съветници на тема: „Скрити рискове: Разпознаване и превенция на новите психоактивни вещества“.
	
	ОСНВ и ПИЦ и МКБППМН


	м. септември

	23.
	Практически занимания и консултиране в ЦНСТ – Крумовград.
	200
	ОСНВ и ПИЦ
	срок постоянен

	24.
	Отбелязване на 31 май – Международния ден за борба против тютюнопушенето.
	
	ОСНВ,  ПИЦ и РЗИ
	м.май

	25.
	Осъществяване на различни дейности по превенция на рисковото поведение през лятната ваканция и стимулиране на здравословен начин на живот под мотото „Безопасно лято“- НЧ“Родопски фар“, ЦНСТ Момчилград и ЦНСТ Крумовград
	300
	ОСНВ и ПИЦ
	м.юли и м. август

	26.
	Подготовка и провеждане на поход за деца и родители във връзка с кампанията за Световния ден за психичното здраве.
	300лв.
	ОСНВ и ПИЦ
	м. септември

	27.
	„Заедно за здравето“ – активности за цялото семейство във връзка с кампанията за Световния ден за психичното здраве.
	1500
	ОСНВ и ПИЦ и МКБППМН
	м. септември

	28.
	Съзависимост – организиране и провеждане на среща –дискусия  на родители и специалисти  със съзависими родители.
	1000
	ОСНВ и ПИЦ
	м. октомври

	29.
	Провеждане на кампания в училищата на гр. Момчилгра „Плод срещу цигара“ по повод 18 ноември – Международен ден без тютюнопушене.
	100
	ОСНВ, ПИЦ  и РЗИ
	м. ноември

	30.
	Отбелязване на 16 ноември - Световен ден за възпоменание на жертвите от пътнотранспортни произшествия .
	
	ОСНВ и ПИЦ и ОД на МВР
	м. ноември

	31.
	Отбелязване на Международния ден на доброволеца.
	200
	ОСНВ и ПИЦ
	м. декември

	32.
	„Създаваме новогодишен дух с мама“ – творческа работилница.
	300
	ОСНВ и ПИЦ
	м. декември

	33.
	Организиране и провеждане на беседи, срещи –разговори на теми, свързани с употреба, разпространение и превенция на употребата на наркотични вещества и рисково поведение с ученици от училищата в област  Кърджали.
	
	ОСНВ и ПИЦ
	постоянен

	Цел 2.
Ограничаване на предлагането

Подобряване на мерките по противодействие на незаконното производството и  трафика  на наркотични вещества и прекурсори.

	34.
	Осъществяване на съвместни дейности с Окръжна прокуратура и Окръжен съд Кърджали.
	
	ОСНВ и ПИЦ
	постоянен

	35.
	Осъществяване на съвместни дейности с ОД на МВР - Кърджали
	
	ОСНВ и ПИЦ
	постоянен

	Цел: 3 Подобряване на взаимодействието и координацията между институциите 

Задачи към цел 3:

3.1.Подобряване на взаимодействието и координацията между институциите и международното сътрудничество;

3.2. Повишаване на експертния капацитет чрез обмяна на опит и обучение на национално и международно ниво.

3.3. Работа с медии и национални кампании.

	36.
	Изготвяне на План за дейността на Общински съвет по наркотични вещества – Кърджали през 2026 година.
	
	ОСНВ и ПИЦ
	м.

януари

	37.
	Изготвяне на отчет за дейността на Общински съвет по наркотични вещества – Кърджали и  Превантивно – информационен център към него през 2025 година.
	
	ОСНВ
	м. февруари

	38.
	Изготвяне на Годишен градски доклад за 2025 година относно ситуацията, свързана с лечение, разпространение и употреба на наркотични вещества в гр. Кърджали.
	
	ОСНВ и ПИЦ
	м. март– м.  април

	39.
	Актуализиране на информацията в сайта и фейсбук страницата на ОСНВ- Кърджали  - https://www.facebook.com и  сайт: http://osnv-kardjali.com
	
	ОСНВ и ПИЦ
	постоянен

	40.
	Популяризиране на дейностите, реализирани от Превантивно – информационен център - Кърджали.
	
	ОСНВ и ПИЦ
	постоянен

	41.
	Осъществяване на сътрудничество с неправителствени организации, работещи и реализиращи проекти, свързани с превенция на наркоманиите.
	
	ОСНВ и ПИЦ
	постоянен

	42.
	Сътрудничество с регионалните медии за публикуване на материали на теми свързани с употребата и злоупотребата с наркотични вещества.
	
	ОСНВ и ПИЦ
	постоянен

	43.
	Участие в работни срещи, обучения, семинари организирани от Секретариата на НСНВ– София.
	
	ОСНВ и ПИЦ
	постоянен

	44.
	Обучения на специалисти по превенция на рисковото поведение и повишаване на експертния капацитет на професионалисти, работещи с рискови групи.
	
	ОСНВ и ПИЦ
	постоянен


